Diari Oficial de la Generalitat Valenciana


Sumari del DOGV 4471, del 01-04-2003 (2003/3732)

ORDE de 25 de març de 2003, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2003 un règim de subvencions destinades a la realització d'activitats per a la difusió de mesures de prevenció d'incendis forestals dirigides al sector agrari, convocada per l'Orde de 27 de maig de 2002 i s'estableix un termini extraordinari de presentació de sol·licituds per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3732


Data del document
:   25-03-2003

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * lluita contra incendis
    * ajuda a l'agricultura
    * suport econòmic

ORDE de 25 de març de 2003, de la Conselleria de Medi Ambient, per la qual es fa pública la línia de subvenció i l'import global màxim que finança per a l'any 2003 un règim de subvencions destinades a la realització d'activitats per a la difusió de mesures de prevenció d'incendis forestals dirigides al sector agrari, convocada per l'Orde de 27 de maig de 2002 i s'estableix un termini extraordinari de presentació de sol·licituds per a l'exercici 2003. [2003/X3732]
  
L'Orde de 27 de maig de 2002 de la Conselleria de Medi Ambient va establir un règim de subvencions destinades a la realització d'activitats per a la difusió de mesures de prevenció d'incendis forestals dirigides al sector agrari.
  
L'article 1 de l'esmentada orde estableix que la dotació anual per a establir un règim de subvencions dependrà de l'assignació que, per a este règim de subvencions, s'establisca en les corresponents lleis de pressupostos.
  
Vist que l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article únic
  
Les subvencions destinades a la realització d'activitats per a la difusió de mesures de prevenció d'incendis forestals dirigides al sector agrari, regulades per l'Orde de 27 de maig de 2002, de la Conselleria de Medi Ambient, s'han de finançar a càrrec del capítol IV de la secció 14, servei 04, programa 442.40, línia T4824000, dels pressupostos de la Generalitat Valenciana, amb un import global màxim de 41.245,19 euros, per a l'any 2003.
  
DISPOSICIÓ ADDICIONAL
  
Amb caràcter ordinari i atenent a la voluntat d'aconseguir el màxim nombre de beneficiaris, i ja que que les quantitats sol·licitades dins del període ordinari no cobreixen l'import global màxim disponible, s'estableix un període extraordinari de presentació de sol·licituds per a l'exercici 2003, de quinze dies comptadors des de l'endemà de la publicació de l'orde.
  
Les entitats que varen presentar sol·licituds en el termini ordinari fixat per l'Orde de 27 de maig de 2002 de la Conselleria de Medi Ambient que va establir un règim de subvencions destinades a la realització d'activitats per a la difusió de mesures de prevenció d'incendis forestals dirigits al sector agrari, podran igualment, i en el mateix període, si volen, modificar les sol·licituds ja presentades.
  
DISPOSICIÓ FINAL
  
Esta orde entra en vigor l'endemà d'haver sigut publicada en el Diari Oficial de la Generalitat Valenciana.
  
València, 25 de març de 2003
  
El conseller de Medi Ambient,
  
FERNANDO MODREGO CABALLERO